വയലട ഗവ.ആശുപത്രി മതില് വീണ്ടും ഇടിഞ്ഞു ബാലുശ്ശേരി: ശക്തമായ മഴയെ തുടര്ന്ന് വയലട ഗവ.ആശുപത്രി കെട്ടിടത്തിന്െറ മതില് വീണ്ടും ഇടിഞ്ഞു. കഴിഞ്ഞമാസം എട്ടിന് മഴയെ തുടര്ന്ന് മതില് ഇടിഞ്ഞിരുന്നു. വ്യാഴാഴ്ച രാത്രിയുണ്ടായ ശക്തമായ മഴയെ തുടര്ന്ന് വീണ്ടും ഇടിയുകയായിരുന്നു. ഏതാനും മാസങ്ങള്ക്കു മുമ്ബാണ് ആശുപത്രി മോടി പിടിപ്പിച്ച് കുടുംബാരോഗ്യ കേന്ദ്രമായി മാറ്റി ഉദ്ഘാടനം ചെയ്യപ്പെട്ടത്. നാട്ടുകാരുടെ സഹായത്തോടെ ഒരേക്കറോളം സ്ഥലം വാങ്ങി പണിത ആശുപത്രിയുടെ മതില് പണിതിട്ട് 13 വര്ഷത്തോളമായി. രണ്ടു മാസം മുമ്ബ് ആശുപത്രി മോടി പിടിപ്പിക്കുന്നതിന്െറ ഭാഗമായി മതില്കെട്ടിനു മുകളില് കല്ലും മണ്ണും കൂട്ടിയതാണ് മതിലിടിയാന് കാരണമെന്ന് നാട്ടുകാര് ആരോപിച്ചു. തകര്ന്ന മതില് അടിയന്തരമായി പുതുക്കിപ്പണിയുന്നതിന് തീരുമാനമെടുത്തതായി പനങ്ങാട് പഞ്ചായത്ത് പ്രസിഡന്റ് വി.എം. കുട്ടികൃഷ്ണന് അറിയിച്ചു. ചിത്രം : വയലട ഗവ.ആശുപത്രി മതില് ഇടിഞ്ഞ് റോഡില് പതിച്ച നിലയില്